מישל פלטניק

מישל פלטניק (נולד ב-26 בפברואר 1970, צרפת) הוא אמן ישראלי ילדי צרפת, אשר פועל בתל אביב מאז 1998. פלטניק הוא אמן חזותי. עבודותיו הוצגו ברחבי העולם. הוא ידוע בזכות ציוריו החיים והשימוש במדיומים מרובים כולל צילום, וידאו, מיצג וציור. בעבודותיו הוא חוקר את הגדרות וגבולות המדיום, עסוק במבנים היררכיים וכיצד האדם פועל בתוכם, נגדם או בהשפעתם. תהליך עבודתו מורכב מבניית סטים קולנועיים, בעלי מערך של "חוקים", שותל בתוכם דמויות ובודק כיצד הן פועלות. באמצעות התבוננות וחזרה על טקסים וסמלי כוח, עוקב פלטניק אחר מנגנוני הכניעה והתניה לסמכות. פלטניק נולד בשנת 1970 בצרפת בוילנב סנט ג'ורג' לז'אק פלטניק ולפרנסואז סטול פלטניק. אביו, ניצול שואה, היה בן שש כשצרפת נכבשה. הוא שהה במהלך המלחמה בעבודה בחווה, אצל משפחת חקלאים צרפתית (עובדה שלימים תשפיע על הבחירה בכיוון האמנותי של מישל - ראו להלן). כשהתבגר, הפך האב להיות טייס קרב בצבא הצרפתי, ובמהלך שירותו הוענקו לו 7 מדליות והוקרות על גילויי אומץ וגבורה. אימו הייתה סופרת ופעילה שנים רבות בארגון ויצו בצרפת. בין השנים 1989 ל־1994 למד, השלים וסיים את לימודיו לתארים ראשון ושני בהנדסת חשמל בבית הספר הגבוה להנדסת אלקטרוניקה ואלקטרוטכניקה - ESIEE בצרפת (צר'). לאחר סיום לימודיו, עבד פלטניק כמהנדס אלקטרוניקה בחברות היי-טק. על שמו רשומים מספר פטנטים בתחום הפצה רחבה של מדיות אורקוליות, ובתחום של שיפור ביצועים במנוע חשמלי. כמו כן שימש כעורך בוועדות תקינה בינלאומיות . לאחר מכן בילה פלטניק תקופה ארוכה במסעות. תחילה סייר לאורך רוב יבשת אסיה. מסע זה הוביל אותו להיפגש עם שבטים שכמעט ולא נחשפו למערב. בהמשך נסע פלטניק לתור את יבשת אמריקה. הוא ביקר במדינות כגון ארגנטינה, ומקסיקו, וחצה את ברזיל לאורכה עד לגיאנה הצרפתית. מסעות אלו, והמפגשים עם ילידים ממקומות שונים בעולם, הביאו אותו להכרה במגוון הרב תרבותי, בשכבות הרבות שהעולם עשוי מהן. אלו, יחד עם עולם ההנדסה, עיצבו את תפיסתו החזותית ואת השקפת עולמו, שבאה לביטוי אחר כך בעבודותיו. בגיל 28 עלה פלטניק לישראל והמשיך את עבודתו בהייטק. על אף החיים היציבים והקריירה בהייטק, שינה פלטניק מסלול מקצועי, ופנה לאמנות. תחילה, בשנים 2001–2002, למד פלטניק משחק ופיתוח קול בסל"ה - הסטודיו לאמנויות התיאטרון מיסודו של יורם לווינשטיין. אחר כך, ב-2003 למד תיאטרון פיזי על פי שיטת ז'אק לקוק ב"תיאטרון הגוף". אחר כך, בשנים 2005 עד 2007, למד אמנות בסדנת אומני הקיבוץ והאוניברסיטה העממית. אל הציור הגיע לדבריו במקרה: "הגעתי לחברה שנתנה לי נייר ומכחול, ובאופן טבעי התחלתי לצייר. עלתה בי תחושה מדהימה. התחלתי לצייר כל ערב, כל לילה. הורדתי שעות עבודה והלכתי כל יום ללמוד תחומים שונים בעולם האמנות. כשהגעתי לחצי משרה החלטתי להפסיק עם העבודה ואז ידעתי שאני רוצה להיות אמן. לא הקשבתי לאיש". הוא למד לתואר ראשון נוסף במדרשה לאמנות בית ברל, וסיים את לימודיו בשנת 2010 בהצטיינות. בסיום לימודיו זכה בפרס שפילמן לצילום. עבודתו של פלטניק סוקרה בכתבה נרחבת במוסף "גלריה" של עיתון "הארץ". בשנת 2017 הוא למד וסיים בתר תואר שני (פוסט-מאסטר) ב-אוניברסיטה לאמנויות בברלין במסגרת התכנית ל-"Art&Media "Meisterschüler". בשנת 2014 הציג מישל פלטניק בגלריה גורדון תערוכת יחיד שנקראה "בעקבות פרנסיס בייקון". ב"צבע טרי - היריד לאמנות ולעיצוב תל אביב" כתבה עדיה פורת על הפרויקט כדלקמן: "בפרויקט זה מחייה מישל פלטניק סצנות מציוריו של פרנסיס בייקון. בתהליך עבודה קפדני בונה פלטניק מודלים תלת־ממדיים המהווים תפאורה לעבודות הווידאו והצילומים המופיעים בסדרה. במעבר מהדמויות של בייקון, דרך ציוריו, ועד לסטים הקולנועיים של פלטניק, משתנים הממדים הפיזיים ונוצרים מחדש. באופן דומה פועלים מנגנוני המעבר של התפיסה האנושית; הזוכרים, מדמים, ומבנים את המציאות. פלטניק בורא, למעשה, סביבות קיום, מתוך נקודות מבט חדשות המגלות ממדים אפשריים של מציאות". פלטניק מסביר בראיון שהתקיים את הקשר הגורדי שנוצר בחייו ובעבודתו בכך שאביו ופרנסיס בייקון שייכים לדור שגדל במלחמת העולם השנייה ולאחריה. לדבריו שניהם הושפעו מהמחשבה שהאדם מוצא את עצמו לבד בעולם, כפי ששניהם חוו זאת. "זה ניכר מאוד בעבודות של בייקון". עבודותיו מקפלות בתוכן מדיה כגון צילום, ווידאו, מיצגים וציור ומקשרות ביניהן. הוא יוצר עולמות מדומיינים שהצופה מוזמן לבוא בתוכם כאמצעי להתרחקות (ולו רגעית) מהסתגלות לנורמות המקובלות וקבלתן ללא ערעור. על ידי צפייה בסממני ובטקסי השלטון וחיקוייהם, הוא חושף את המנגנונים בהם השלטון מרגיל תחילה את המשתתפים, ואחר כך כופה עצמו על המערכת. היום, הוא חוקר מערכות אלה, אשר להן תרם בעבר כמהנדס, ובאמצעות עבודותיו האחרונות הוא מפנה את תשומת לב הצופה לכוחות אשר משעבדים אותנו, לדבריו, ללא ידיעתנו, תוך הסכמתנו האילמת. בשנת 2019 הוא יזם פרויקט בשם רה-ג'נסיס (ReGenesis). משנת 2020 רה-ג'נסיס הוכר על ידי האו"ם - UNFCCC. מדובר בפלטפורמה עבור פעולות גלובליות שמשתמשות באמנות כמדיום כדי לעודד התגייסות חברתית ואזרחית למען המאבק לשינוי מצב האקלים העולמי ולמען שונות ביולוגית - קיומו של מגוון רחב של צמחים ובעלי חיים בסביבתם הטבעית, בתחום המקומי ובתחום הגלובלי. הפרויקט מתמקד בכוחות בלתי שוויוניים בעולם, בחלוקת משאבים, בתפיסות שגויות ומקוטעות. "רה-ג'נסיס" הוא כלי דיגיטלי לתקשורת, חינוך ומחקר, עבור מחוללי שינוי ושחקנים אחרים ברחבי העולם, כדי לשתף באמצעותו בהתנסויות, וייזום פרויקטים המשתמשים באמנות, בעיקר במרחב הציבורי, עבור משקיעים, למימון תוצאות ארוכות טווח, ולאיגום משאבים לתכנון עתידי בר-קיימא לכדור הארץ. גם בעקבות האמן בן תחילת המאה ה-20, אגון שילה, יצא פלטניק בתערוכת יחיד, שהוצגה בגלריה גורדון בשנת 2020. לדבריה של סמדר שפי הרי ש"בטכניקה שכוללת שימוש בווידאו ותמונות סטילס, ציור, רישום ופרפורמנס (מיצג), פלטניק 'מחייה' את עבודותיו של שילה". פלטניק הציג בישראל ומחוצה לה עשרות מיצגים ותערוכות. הבולטים שבהם היו: 2010 – "דמדומים", רזינדסי ס.ת. ארט, יפו – "מגן דוד", פרפורמנס בפסטיבל עוץ בעיר, גלריה חללית, תל אביב – "חול", פרפורמנס בגלריה אלפרד, תל אביב – "מנורה", פרפורמנס ברזידנסי ס.ת. ארט, יפו 2011 – "בין פרשנות להבנייה", המוזיאון לאמנות ישראלית, רמת-גן. – "עֵין-סוף", מיצב וידאו ופרפורמנס במוזיאון ארצות המקרא, ירושלים 2012 – Good Enough Death, מוזיאון חיפה – "רישום הכנה לדיוקן של בייקון", פרפורמנס בבית קנר גלריה עירונית לאמנות, ראשון לציון 2013 – "בעקבות בייקון", יריד צבע טרי, תל אביב – "תלוי בגוף", פרפורמנס במנשר, תל אביב 2014 – "בעקבות", המוזיאון הפתוח לצילום, תל חי (עם קטלוג). – "בעקבות", גלריה גורדון, תל אביב. 2015 –, Sphères 8 Well-Tempered, גלריה Continua, בואסי-לה-שאטל, צרפת – "בעקבות", הביאנלה הבינלאומית "אופנה וסגנון בצילום", מוזיאון מאנז', מוקסבה – "בעקבות", גלריה Art Plural, סינגפור. – "בעקבות", יריד האמנות Art Stage, סינגפור. 2017 – "בראשית", גלריה גורדון (עם קטלוג). – "אוסטינטו", פרפורמנס סאונד ב-Spektrum, ברלין 2018 – יריד האמנות Art Market, בודפשט – "שירת גברים", סדנה לאמנויות, ראשון לציון – "פורטרט-עצמי", המעבדה, תל אביב – "בראשית", בית גורדון-לונדון, מוזיאון עירוני, ראשון לציון - הקרנת ג'נסיס כסרט קצר בפסטיבל קאן. 2019 – "בראשית", Xposed, ניו יורק 2020 – "BorderMine", גלריה גורדון 2020 - "Beyond Painting"Marais126, פריז. 2023 (פברואר - מרץ) - הקרנת מיזם "Genesis de-Genesis" בטיימס סקוור, ניו יורק. 2010 – מלגת המדרשה - בית ברל למצוינות באמנות. – מלגת ארט שפילמן למצוינות בצילום. – נבחר לאינקובטור לאמנים צעירים של ס.ת ארט. 2017 – שהות אמן במרכז גוטסמן לתחריט, קיבוץ כברי. – שהות אמן ביערות הכרמל, חיפה. - פרס הקולנוע האקספרימנטלי והווידאו-ארט בפסטיבל ירושלים. 2018 – נבחר לאינקובטור של אמנות ומדע, FutureHere, סינגפור. – זוכה בפרס חביב הקהל 60seconds Short Film Festival, קופנהגן. 2019 – זוכה פרס ראשון בתחרות Niio Digital Art Prize, הונג קונג. 2022 - פרס עידוד היצירה לאמנות פלסטית מדיה וקבצים בנושא מישל פלטניק בוויקישיתוף תמונות של מישל פלטניק. משרד התרבות והספורט - ישראל מחוברת. מפגשי אמן - מישל פלטניק. מישל פלטניק - בין פרשנות להבנייה. בעקבות 3 מתווים ללוסיאן פרויד, 1969, 2014 ראיון בטלוויזיה הצרפתית פראנס 24 על רה-ג'נסיס ועל התערוכה בגלאזגו, סקוטלנד, 31 בנובמבר 2021 למשל:בתחום אדריכלות פס רחב. תוכנית ל-"פוסט" לימודי מאסטר, המקבילה לתואר Diplome d'etude Supérieure בצרפת (צר'). אלדד בק, רציתי להיות אמן לא הקשבתי לאיש, באתר ynet, 26 בפברואר 2015 Jacques Platnic: Un Pere, un Mari, un Homme de Courage פטנט בתחום הפצה רחבה של מדיה אורקולית. פטנט נוסף בתחום הנ"ל. פטנט בתחום שיפור ביצועי מנועי אוטובוסים. Grace Banks, January 15th 2015. Interview with Michel Platnic. FRAME - Interior Design and Architecture Magazine, Amsterdam , תיאטרון הגוף - בי"ס ובמה לתיאטרון פיזי עפ"י שיטתו של ז'אק לקוק Dawn Lil, 2014. Michel Platnic: Let us Move Through Space. Art Times. Vol. 31, pp. 1-3, 15 מלגות ותערוכות לבוגרי המחלקה לצילום במדרשה ובבצלאל, באתר ערב רב - כתב עת עצמאי לאמנות, תרבות וחברה,, ‏מאי 2010 סמדר שפי. מישל פלטניק. מוסף "גלריה", "הארץ", 3 אוגוסט 2010. Meet the artist who reworks Francis Bacon, PHAIDON האומות המאוחדות (United Nations Framework Convention on Climate Change), שינויי אקלים. ReGenesis Alison Roberts, 2017. Genesis. TELAVIVIAN Magazine, may 9th, 2017 עדיה פורת, בעקבות בייקון, באתר צבע טרי - היריד לאמנות ולעיצוב 2020 תל אביב ציטוט מ-סמדר שפי, מישל פלטניק - גבולי (Bordermine), באתר החלון - בלוג אמנות. שלומית אורן, בין בייקון לשילה - ריאיון עם מישל פלטניק, באתר So - Art בלוג אמנות, ‏יולי 2020. Michel Platnic. Selected works, Biography, Exhibitions שגיא בניטה, מישל פלטניק - "לגעת בכתר המלוכה", באתר הפורטל הישראלי לאמנויות, 9/5/2011 רעות ברנע, יום המוזיאונים הבינלאומי: אמנות לעם, באתר כלכליסט, 7 במאי 2015 Shany Littman, What Michel Platnic Learned From Francis Bacon, Haaretz, 12/1/2014 Meet the Artist who Reworks Francis Bacon, PHAIDON 100 Interview with Michel Platnic, FRAME. 15/1/2015 Media Exploration, Cross-Cultural Reflection, and Scientific Inquiry at Art Stage Singapore 2015, Mizuma Art Gallery at Tokyo, 24/1/2015 Jennifer Greenberg, Genius of 'Genesis': an interview with Michel Platnic, artist of the newest exhibition at Gordon Gallery, TimeOut Tel Aviv, 24/4/2017 Genesis, T-Port Galerie de portraits By Lara Sedbon × Durazzo Projects, Paris, The Art Newspaper - Edition Ftrancaise Michel Platnic, ZAZ10TS שרון תובל, AFAR Residency Program, עכשווית...חדשות אמנות עכשווית, נובמבר 2017 The Experimental Cinema and Video Art Awards 2017, פסטיבל ירושלים Serge Tiroche, Michel Platnic Wins Cyberport X Niio Presents: Esports Digital Art Prizes 2019, ST-ART הוכרזו הזוכים והזוכות בפרס משרד התרבות בתחומי האמנות הפלסטית 2022, באתר ערב רב Erev Rav